Na osnovu Zakona o naučnoistraživačkoj djelatnosti(„Službene novine Kantona Sarajevo broj: 26/16“ i Odluke Vijeća Instituta za historiju broj: 01-01-747/21 od 07.10.2021. godine i saglasnosti Senata Univerziteta u Sarajevu broj: 01-17-69/21od 27.10.2021.godine

**INSTITUT ZA HISTORIJU**

raspisuje

**KONKURS**

za izbor u zvanje

1. **Viši stručni saradnik** za oblast moderne historije – **1 izvršilac**.

Uvjeti konkursa:

* Pored uvjeta utvrđenih članom 31. Zakona o naučnoistraživačkoj djelatnosti („Službene novine Kantona Sarajevo“ broj: 26/16) potrebno je da kandidat ispunjava opće uvjete propisane Zakonom o radu.

Za izbor u zvanje **višeg stručnog saradnika** uvjeti su:

* naučni stepen magistra iz oblasti za koju se bira sa prosječnom ocjenom najmanje 8 na postdiplomskom studiju ili stepen drugog ciklusa studija iz oblasti za koju se bira sa prosječnom ocjenom i na prvom i na drugom ciklusu studija najmanje 8 ili 3,5;
* pokazane naučnoistraživačke sposobnosti.

Izbor u zvanje višeg stručnog saradnika vrši se na period od pet (5) godina sa mogućnošću jednog ponovnog izbora.

Potrebna dokumentacija:

* Svojeručno potpisana prijava na konkurs;
* Izvod iz matične knjige rođenih, original ili ovjerena kopija, ne stariji od 6 mjeseci;
* Uvjerenje o državljanstvu, original ili ovjerena kopija, ne starije od 6 mjeseci;
* Diplomu o završenoj visokoj stručnoj spremi sa dodatkom diplomi/ dokaz o prosjeku ocjena, original ili ovjerena kopija;
* Diploma o naučnom stepenu magistra ili diploma o završenom II ciklusu studija sa dodatkom diplomi/ dokaz o prosjeku ocjena, original ili ovjerena kopija;
* Prijevod gore navedene/ih diplome/a, original ili ovjerena/e kopija/e ukoliko je/su izdata/e van BiH; ukoliko nije na jednom od tri službena jezika Bosne i Hercegovine;
* Rješenje o nostrifikaciji gore navedene/ih diplome/e, original ili ovjerena kopija;
* Biografija (CV) i spisak objavljenih naučnih/ stručnih radova iz oblasti za koju se vrši izbor;

Rok za dostavljanje prijava po javnom oglasu je petnaest (15) dana od dana objavljivanja u sredstvima javnog informisanja.

Prijava se može dostaviti lično ili preporučenom pošiljkom na adresu: „Univerzitet u Sarajevu – Institut za historiju, ulica Podgaj broj 6, Sarajevo“ sa naznakom „Prijava na konkurs (uz naznaku pozicije za koju se prijava podnosi)“.

Nepotpune, neuredne i neblagovremene prijave neće se uzeti u razmatranje.